Bernard A. Hebda

**Bernard Anthony Hebda** (født 3. september 1959 i Pittsburgh i USA) er en amerikansk katolsk prelat og erkebiskop av erkebispedømmet Saint Paul and Minneapolis i Minnesota.

## Liv og virke
### Bakgrunn
Hebda vokste opp i bydelen Brookline i Pittsburgh. Han gikk på South Hills Catholic High School (som senere ble til Seton-La Salle Catholic High School) og fortsatte ved Harvard University, der han tok bachelorgrad i statsvitenskap i 1980. Han tok juridisk doktorgrad ved Columbia Law School ved Parker School of Foreign and Comparative Law i 1983.

Han begynte på presteseminar og studerte filosofi ved Saint Paul Seminary i Pittsburgh fra 1984 til 1985. Havn ble sendt til Pontifical North American College i Roma og stiderte ved Gregoriana, der han tok bachelor i teologi (1985–1988) og lisensiatsgrad i kirkerett (1988–1990). 

Han ble den 6. april 1989 diakonviet av erkebiskopen av San Francisco, John Raphael Quinn.

### Prest
Han mottok den 1. juli 1989 prestevielsens sakrament av biskopen av Pittsburgh, Donald Wuerl. I Pittsburg var han kapellan i menigheten Purification of the Blessed Virgin Mary i Ellwood City (1989), personlig sekretær for biskop Donald Wuerl ph seremonimester (1990–1992), pastor *in solidum* for Prince of Peace-menigheten i Pittsburgh (South Side) (1992–1995), dommer ved bispedømmwets tribunal (1992–1996), og direktør for Newman-senteret ved Slippery Rock University (1995–1996).

Hebda ble så kalt til den romerske kurie og fra 1996 til 2009 virket han ved Det pavelige råd for tolkningen av lovtekster. Frav2003 var han undsersekretær for dette pavelige rådet. Han var også assisterende spiriual ved Pontifical North American College og skriftefar for Missionaries of Charity. Han bodde på Villa Stritch, en ersidens for amerikanske prester som arbeidet for Den hellige stol.

### Biskop av Gaylord
Den 7. oktober 2009 utnevnte pave Benedikt XVI han til biskop av Gaylord i delstaten Michigan. Han ble bispeviet av erkebiskopen av Detroit, Allen Vigneron, den 1. desember samme år; medkonsekrerende var presidenten for Det pavelige råd for tolkningen av lovtekster, kurieerkebiskop Francesco Coccopalmerio, og den pensjonerte biskopen av Gaylord, Patrick Ronald Cooney.
### Koadjutorerkebiskop av Newark
Den 24. september 2013 utnevnte pave Frans ham til koadjutorerkebiskop i Newark i New Jersey., og han ble innført i embedet den 5. november samme år.
### Apostolisk administrator, så erkebiskop, av Saint Paul og Minneapolis
I sammenheng med erkebiskop John Clayton Nienstedts fratreden fra erkebispestolen i Saint Paul og Minneapolis, utnevnte pave Frans ham den 15. juni 2015 til dessuten å være apostolisk administrator av dette erkebispedømmet. 

Den 24. mars 2016 utnevnte pave Frans ham til erkebiskop der. Han ble innsatt i dette embedet den 13. mai samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Erkebiskop Allen Henry Vigneron (1948–) *1996
* Erkebiskop *Bernard A. Hebda* (1959–) *2009

## Referanser